Endamê Komîteya Keyeyanê Şehîdan a PKKyî Şukru Serhed (Yasîn Bulut) 17ê êlule de taxa Çarçira ya Silêmanî de netîceya suîkastê dewleta tirke de şehîd bibi. Rûheyv Ronahî (Şahwian Armanc)  27ê teşrîna verên a 2019î de hêrişê hewayî yê dewleta tirke de şehîd bibi.
Roja 40. ya şehadatê  Serhedî û serrgêra 2. ya şehadetê Ronahî de aktîvîteya vîrardişî ameye kerdene.
Vîrardişo ke taxa Çarçira ya Silêmanî de ame kerdene xeylêk kesî tewrê ci bîyî.  Vîrardiş de kitabê Şoreşgerê Apoyî Şûkrî Serhed di lûtke de jiyan kir û têkoşiya yê Rojnamger Nuştox Hesen Cûdîyî yo ke derheqê têkoşînê cuya Şukru Serhedî nuşto o zî ame ramojnayene. Kesê ke tewrê vîrardişî bîyî zaf eleqe mojna kitabî. Rixmo qetilkerdişê Serhedî 40 rojî xo dima verdayî hema zî qetilkarî nêameyî tepiştene.
